אין מה לעשות, בצק עוגיות זה פשוט טעים. זו עובדה. לא סתם נוצר הרעיון הגאוני לגלידה בטעם זה. ותודה לבן אנד ג’ריס שהביאונו עד הלום (כן, בדקתי, הם היו הראשונים לייצר את הגלידה הזו. מסתבר שהרבה דברים טובים נולדו בשנת 1986).
הבעיה בבצק עוגיות לא אפוי היא הביצים הנאות. סלמונלה וכאלה, לא נעים. אז מה עושים? טוב ששאלתם. לא מזמן נתקלתי בבלוג Love and Olive Oil במתכון לטראפלס בצק עוגיות ללא ביצים. על המזל יצא שהחלטתי להכין את המתכון יום לפני הגמר של “האח הגדול”. אמנם זה דרש מעט לחץ פיזי מתון (בעיקר כי לא עקבתי אחרי התכנית בשום צורה), אך בסוף השתכנעתי להצטרף לערב הקרנה עם חברים, ולשמחתי הטראפלס התאימו בול אחרי שניצלים וצ’יפס מעולים והמתיקו את רגע ההכרזה של אלירז כזוכה הגדול של העונה (אם כי אני מכירה כמה אנשים שהרגע הזה היה מספיק מתוק עבורם גם ככה).
בכל אופן, אני פונה אליכם בכל לשון של בקשה – אל תמתינו לגמר הריאליטי הבא. הכינו את הטראפלס האלה עוד היום ולא תצטערו. אם להאמין לחזאים, הימים הקרובים אמורים להיות שרביים כמו שהיה היום. אז מה יותר מתאים למזג אוויר כזה מכדורים קטנים של אושר מתוק וקריר?
4. מוסיפים את השוקולד צ’יפס ומערבבים (אני אוהבת לערבב ידנית בשלב הזה, אבל לשיקולכם).
6. יוצרים מהבצק כדורים קטנים ומסדרים אותם על גבי תבנית מרופדת בנייר אפיה. הקטע הטוב הוא שלא אופים את הכדורים, אז אין צורך לרווח אותם – לי נכנסו כל 56 הכדורים בתבנית אחת.
8. ממיסים את השוקולד המריר ורק לאחר שהוא נמס לגמרי מערבבים פנימה את השמן. מצננים מעט ולאחר מכן מעבירים את השוקולד לכלי עמוק יחסית ונוח לטבילה. המלצה שלי: כוס פלסטיק חד-פעמית. זה אמנם פחות ידידותי לסביבה, אבל זו רק כוס אחת… והיא תחסוך לכם הרבה סבל כשתעשו כלים אחר כך ותנסו לגרד את השוקולד הקשה ללא הצלחה.
קודם כל, אני יודעת שכמות השוקולד לציפוי מטורפת. במתכון המקורי פשוט ממיסים שוקולד וטובלים אותו, כפי שמתואר. אני החלטתי להוסיף לו שמן (כפי שניתן להבין, בערך כף שמן לכל 100-150 ג’ שוקולד) בהשראת הקרמבואים של קרין גורן. אבל שיטת הציפוי – טבילת כל כדור בצק בשוקולד – גרמה לי להזדקק להמון שוקולד. התחלתי עם 200 ג’, אבל זה הספיק רק לעשרים כדורים. 250 ג’ נוספים הספיקו לעוד תשעה עשר כדורים (יותר שוקולד, פחות כדורים.. מוזר). לבסוף השתמשתי ב-200 ג’ אחרונים על מנת לצפות את שבעה עשר הכדורים שנותרו לי. כמובן שרק בעת ציפוי כדורי הבצק האחרונים גיליתי שהרבה יותר פשוט לנעוץ קיסם בתוך הכדור, להחזיק אותו מעל הסיר ובעזרת כף לצקת עליו שוקולד. השאריות זולגות חזרה לתוך הסיר, זה הרבה יותר נוח מלהטביע כל כדור בשוקולד וככל הנראה גם מאפשר להשתמש בפחות שוקולד. בקיצור, בפעם הבאה אפעל כך מההתחלה ובתקווה אוכל להשתמש בפחות שוקולד. כי 650 ג’ זה פשוט המון.
אני הכנתי את הטראפלס עם בצק עוגיות שוקולד צ’יפס, אבל בטח אפשר לנסות גם עוגיות אחרות, למשל עוגיות שוקולד. הממממממ זה נשמע טעים. challenge accepted!
1. בצק עוגיות (או בצק בכלל) לא אפוי הוא מסוכן רק אם הוא מכיל ביצים חיות – חשש לסלמונלה וכל זה. בטראפלס שלי אין אפילו חצי ביצה. צ'ק!
חוץ מזה, פתאתום נזכרתי שלאלוהי הגלידה בן אנד ג'ריז יש טעם בשם chocolate chip cookie dough, ואם הם בסדר עם זה – אני בסדר עם זה!!
פניתי בפאניקה לוויקיפדיה, ולטענתה גם בן וגם ג'רי – שנולדו, מסתבר, בהפרש של ארבעה ימים, שניהם במרץ 1951 – עדיין (טפו טפו טפו) חיים.
לי יצאו 80 כדורים. והספיקו לי 3 חפיסות שוקולד בשביל הציפוי. כשניסיתי לעשות את זה עם קיסם בהתחלה, זה השאיר חורים לא יפים, אז עברתי לשיטה אחרת, שגם הייתה מהירה יותר – טבלתי כל פעם שתי כפיות בשוקולד (מתוך הסיר), הנחתי על אחת הכפיות כדור ובזה כיסיתי כמעט לגמרי צד אחד של הכדור. העברתי לכפית השנייה, וכיסיתי צד שני בשוקולד. אחר כך עוד כמה תיקונים קטנים כדי לכסות הכל וזהו. די פשוט.